b"\n_START_ARTICLE_\nOGC Nice\n_START_PARAGRAPH_\nOlympique Gymnaste Club de Nice-C\xc3\xb4te d'Azur ali na kratko Nice je francoski nogometni klub iz Nice. Ustanovljen je bil 9. julija 1904 in trenutno igra v Ligue 1._NEWLINE_Nice je \xc5\xa1tirikrat osvojil francosko prvenstvo (v letih 1951, 1952, 1956 in 1959) in trikrat francoski pokal (1952, 1954, 1997). Na mednarodnih tekmovanjih pa je vidnej\xc5\xa1i uspeh kluba naziv podprvaka Latinskega pokala leta 1952. \xc4\x8ceprav Nice \xc5\xbee nekaj \xc4\x8dasa igra v 1. francoski ligi, v sezoni 2016/2017 prikazuje odli\xc4\x8dno pripravljenost, saj po skoraj polovici prvenstva dr\xc5\xbei prvo mesto._NEWLINE_Doma\xc4\x8di stadion Nica je bil med letoma 1927 in 2013 Stade du Ray, od takrat naprej pa je Allianz Riviera, ki sprejme 35.624 gledalcev. Barvi dresov sta \xc4\x8drna in rde\xc4\x8da. Vzdevek nogometa\xc5\xa1ev Nica je Les Aiglons (orli\xc4\x8di)."